b'\n_START_ARTICLE_\nSawi\n_START_PARAGRAPH_\nSawi on Afganistanin Kunarin maakunnassa puhuttava dardilainen kielimuoto. Sen puhujat asuvat l\xc3\xa4hell\xc3\xa4 Pakistanin rajaa Kunarjoen varrella sijaitsevassa Saun kyl\xc3\xa4ss\xc3\xa4. Vuonna 1983 puhujia arvioitiin olevan noin 3\xc2\xa0000 henke\xc3\xa4. Toisen tiedon mukaan he olisivat siirtyneet pakolaisina Pakistanin Chitralin laaksoon, josta l\xc3\xa4hes 3\xc2\xa0000 henke\xc3\xa4 on viime vuosina palannut Afganistaniin._NEWLINE_Sawin l\xc3\xa4hin sukukieli on Pakistanin puolella puhuttu phalura, jonka eriytyneen\xc3\xa4 murteena sit\xc3\xa4 voidaan pit\xc3\xa4\xc3\xa4. Kieli toimii yhteis\xc3\xb6n suullisen kanssak\xc3\xa4ymisen v\xc3\xa4lineen\xc3\xa4. Suurin osa puhujista osaa ilmeisesti pa\xc5\xa1tua ja osa my\xc3\xb6s daria.'